Incontro

Opera letiaia in zeneise Doardo Firpo

Incontro (grafîa òriginâle de l'outô)

A rondaninn-a a calla zù in sce l'ægua

e a s'incontra con quella chi ven sciù

da-o çê da vasca;

un àttimo se tóccan e van via.

Unn-a a ritorna dove a nostra föa

a finisce sens'ombra e sensa fô,

l'ätra into paise a va dove l'ödô

di proei fiorii o dùa sensa fin

e l'öa a trilla eterna in sciâ mattin.

A galla resta un zeugo de çercetti

che se ne van a-i òrli ciancianin.

Categorîa:Conponiménti in lìgure